पाएं अपने शहर की ताज़ा ख़बरें और फ्री ई-पेपरडाउनलोड करें
जिला अस्पताल में पदस्थ डॉ. अनम सिद्दीकी कोरोना को मात देते ही कोरोना संक्रमितों की सेवा में लग गई हैं। जिला अस्पताल प्रबंधन द्वारा डॉ. अनम सिद्दीकी की ड्यूटी महोबा रोड स्थित कोविड केयर सेंटर में भर्ती मरीजों को इलाज देने के लिए लगाई है।
डॉ. सिद्दीकी 13 अप्रैल को सेंटर में भर्ती कोरोना पॉजिटिवों को इलाज देने के दौरान संक्रमित हो गई। जांच रिपोर्ट में संक्रमित पाए जाने पर वे होम आइसोलेट हो गई। 27 अप्रैल को मेडिकल चेकअप के बाद डॉ. अनम को साथी डॉक्टरों से स्वस्थ बताते हुए डिस्चार्ज कर दिया।
कोरोना को मात देने के अगले ही दिन 28 अप्रैल को वे कोविड केयर सेंटर पहुंची और अपनी ड्यूटी ज्वाइन करते हुए मरीजों को इलाज देना शुरू कर दिया। डॉ. अनम ने बताया कि संक्रमित होने के बाद शरीर में थोड़ी कमजोरी जरूर आई। लेकिन जिले में लगातर बढ़ते संक्रमण और काेविड केयर सेंटर में भर्ती मरीजों का ख्याल आते ही उन्होंने अपनी ड्यूटी ज्वाइन कर लिया और इलाज देना शुरू कर दिया। उन्होंने बताया कि इलाज के बाद जब मरीज स्वस्थ हो कर अपने घर जाता है, तो मन हो बहुत शांति मिलती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn